Tolong jelaskan mengenai Peristiwa dari 24 Januari dalam bahasa melayu

41 - Maharaja Rom Caligula dibunuh oleh Cassius Chaerea dan Pengawal Praetoria yang tidak puas hati. Bapa saudaranya Claudius diisytiharkan sebagai maharaja berikutnya.

1438 - Paus Eugene IV digantung jawatannya oleh Majlis Basel.

1639 - Fundamental Orders, perlembagaan tertulis pertama yang mewujudkan kerajaan, diterimaguna di Connecticut.

1679 - Raja Charles II dari England membubarkan Parlimen.

1848 - James W. Marshall menemui emas di Kilang Papan Sutter yang terletak di Coloma, California, A.S., maka bermulanya Kerubut Emas California.

1857 - Universiti moden pertama di subbenua India, Universiti Calcutta diasaskan di Calcutta, India.

1859 - Penyatuan politik Moldavia dan Wallachia; Alexandru Ioan Cuza dipilih menjadi pemerintah.

1862 - Bucharest diisytiharkan sebagai ibu negara Romania.

1887 - Pertempuran Dogali: Tenrera Abyssinia menewaskan pihak Itali.

1891 - Perdana Menteri John Ballance memulakan penggalnya dengan Parti Liberal, parti politik pertama yang mendapat kuasa di New Zealand.

1907 - Robert Baden-Powell mengasaskan pergerakan Pengakap Muda.

1918 - Takwim Gregorius diperkenalkan di Rusia atas dekri Majlis Komisar Rakyat berkuatkuasa 14 Februari.

1924 - Petrograd yang diasaskan oleh Peter Agung dari Rusia pada tahun 1703 dinamakan semula sebagai "Leningrad", tiga hari selepas kematian Vladimir Lenin.

1927 - Pengarah Alfred Hitchcock mengeluarkan filem sulungnya The Pleasure Garden di England.

1943 - Perang Dunia Kedua: Franklin D. Roosevelt dan Winston Churchill mengakhiri sidang di Casablanca.

1952 - Vincent Massey mengangkat sumpah selaku Gabenor Jeneral Kanada pertama kelahiran Kanada.

1978 - Satelit Soviet Kosmos 954 terbakar di atmosfera Bumi, lalu menabur piung di Wilayah Barat Laut Kanada.

1978 - Rose Dugdale dan Eddie Gallagher menjadi banduan pertama yang berkahwin di penjara dalam sejarah Republik Ireland.

1984 - Apple Macintosh pertama (gambar) mula dijual, menjadi komputer peribadi komersil pertama berasaskan antara muka grafik pengguna yang laris.

1986 - Voyager 2 lintas terbang 81,500 km (50,680 batu) dari planet Uranus.

2003 - Jabatan Keselamatan Dalam Negeri Amerika Syarikat memulakan operasi.

2011 - Al-Jazeera mendedahkan ~ 1,700 dokumen sulit yang memerincikan rundingan rahsia dalam proses pendamaian konflik Israel-Palestin.